**KLASA:** 340-01/20-01/295

**URBROJ:** 2198/01-9/3-20-3

Zadar, 30. listopada 2020. godine

 **VOZAČIMA U CESTOVNOM PROMETU**

**PREDMET: OBAVIJEST**

 Obavještavaju se vozači u cestovnom prometu da je na raskrižju ulica Josipa Jurja Strossmayera i Stjepana Radića u Zadru od dana **30. listopada** **2020.** na snazi nova regulacija prometa.

 Novom regulacijom prometa na predmetnom raskrižju uvedena je zabrana skretanja u lijevo iz Ulice Josipa Jurja Strossmayera u Ulicu Stjepana Radića za vozila koja se kreću iz smjera Vruljice prema centru grada.

 Navedenom regulacijom uveden je obavezan smjer kretanja vozila ravno u smjeru jugoistoka kroz predmetno raskrižje.

 Molimo sve sudionike u prometu da poštuju znakove nove regulacije prometa na predmetnom raskrižju.

 